Etelis/HeQ_v1 huggingface dataset:
שומרונים

אחד האוספים הגדולים של כתבי השומרונים הוא אוסף פירקוביץ. בשנת 1870 נמכר האוסף על ידי אברהם פירקוביץ' לספרייה הציבורית הצארית, היום הספרייה הלאומית הרוסית, בסנקט פטרבורג שברוסיה. אוסף פירקוביץ נוצר באותה דרך שבה הגיעו כתבי יד שומרוניים רבים לספריות ציבוריות, אוניברסיטאיות ופרטיות באירופה ובצפון אמריקה — מצבה הדחוק של הקהילה השומרונית בשכם, שבין המאה ה-16 ועד סוף המאה ה-19 נמצאה פעמים רבות על סף כיליון מוחלט, גרם למכירת כתבי היד. רוב אוצרותיה הרוחניים של הקהילה נמכרו, ברוב המקרים תמורת סכום כסף זעום. כ-4,000 כתבי יד של השומרונים מפוזרים בספריות ברחבי תבל. רק מאות בודדות של כתבי יד נותרו בידי השומרונים עד היום. האוספים הבולטים של כתבי יד שומרוניים מצויים במנצ'סטר, בספריית בודליאנה באוקספורד, בספריית האוניברסיטה של מדינת מישיגן באיסט לאנסינג ובספרייה הלאומית בפריז.

שאלה: כיצד נקראה הספריה הלאומית הרוסית ב 1870?
תשובה: ספרייה הציבורית הצארית

שאלה: איפה נמצאת ספריית בודליאנה?
תשובה: אוקספורד

שאלה: מדוע מכר אברהם פירקובץ את אוספו לספריה הצארית?
תשובה: מצבה הדחוק של הקהילה השומרונית בשכם

שאלה: למי מכר אברהם פירקוביץ את האוסף שלו של כתבי יד שומרוניים?
תשובה: לספרייה הציבורית הצארית

שאלה: מי המקור לכתבי יד שומרוניים החל מהמאה ה 16?
תשובה: הקהילה השומרונית בשכם

שאלה: כמה כתבי יד של השומרונים קיימים ולא נמצאים בידי השומרונים?
תשובה: כ-4,000
יהדות אשכנז

יהדות אשכנז היא שמן הכולל של עדות יהודיות החולקות מסורת משותפת, שמקורן במרכז אירופה, במזרחה ובחלק ממערבה. החל מהמאה ה-9 הופיעו קהילות שפיתחו מאפיינים ייחודיים במרחב שבין נהרות הלואר והריין, בגבול צרפת-גרמניה הנוכחי, חבל ארץ אשר מכונה בשם "אשכנז" בספרות הרבנית. כבר במאות ה-11 וה-12 נדדו יושביהן גם לארצות הגובלות, כולל שטחי צ'כיה, אוסטריה, איטליה ואנגליה והביאו את מנהגיהם עמם. בנוסף למרחב אשכנזי מוגדל זה, החלה במאה ה-14 הגירה מאסיבית למזרח אירופה, לנחלות האיחוד הפולני-ליטאי לעתיד, כשהבאים לשם משליטים את אורחותיהם על היהודים המקומיים דוברי היודיאו-סלאבית. עד תקופה זו היוו בוהמיה ואוסטריה את "אשכנז המזרחית", אך החל מן המאה ה-16 פיתחה יהדות מזרח אירופה, במיוחד יהדות פולין, אפיון מובהק משלה וניתן היה להבדיל בינה לבין כלל האשכנזים במערב. במאה ה-19 החלה הגירה גדולה נוספת אל מחוץ לאירופה, ברובה לאמריקה ולארץ ישראל.

שאלה: מתי הגיעו היהודים הראשונים לאנגליה?
תשובה: במאות ה-11 וה-12

שאלה: היכן התגוררו היהודים המכונים ״אשכנזים״?
תשובה: במרכז אירופה, במזרחה ובחלק ממערבה

שאלה: היכן נמצא חבל הארץ הנקרא ״אשכנז״?
תשובה: במרחב שבין נהרות הלואר והריין

שאלה: מתי החלה הגירה גדולה של יהודי אשכנז לארץ ישראל?
תשובה: במאה ה-19
בריאת העולם

התיאור היווני המוקדם ביותר של בריאת העולם נמצא ביצירתו של המשורר הסיודוס, "תיאוגניה", מהמאה ה-8 לפנה"ס. על תיאור זה, העולם נוצר מתוך הכאוס- מושג שמאוחר יותר קיבל משמעות הזהה ל"תוהו ובוהו", אבל משמעותו אצל הסיודוס אינה ברורה. מתוך הכאוס, נוצרו לראשונה הארץ (גאיה), וממנה השמיים (אורנוס). מזיווגם של שני אלו נוצרו יצורים שונים: בהתחלה מפלצות בעלות מאה זרועות, לאחר מכן הקיקלופים, בעלי עין האחת, הגיגאנטים הענקיים, ולבסוף הטיטאנים. אורנוס לא היה מרוצה מבניו וגירש אותם אל טרטרוס, השאול שבמעמקי האדמה. גאיה כעסה עליו על מעשה זה, ולכן זממה בעזרת צעיר בניה, הטיטאן קרונוס לנשל את אורנוס ממעמדו כשליט העולם. היא חימשה את קרונוס במגל, שבאמצעותו הוא סירס את אורנוס אביו ותפס את מקומו. מדמו השפוך של אורנוס נולדו האריניות, אלות הנקמה, ומזרעו השפוך נולדה אפרודיטה, אלת היופי והאהבה. אורנוס המסורס קילל את בנו שכשם שהוא נישל אותו משליטתו בעולם, כך בנו־שלו יעשה גם לו.

שאלה: מי חיבר את היצירה "תיאוגניה"?
תשובה: המשורר הסיודוס

שאלה: כמה זרועות היו למפלצות הראשונות שנוצרו בעולם?
תשובה: מאה זרועות

שאלה: כמה זרועות יש לקיקלופים?
תשובה: מאה זרועות

שאלה: מתי נכתבה היצירה "תיאוגניה"?
תשובה: המאה ה-8 לפנה"ס

שאלה: כיצד נקראת היצירה בה הסיודוס מתאר את בריאת העולם?
תשובה: "תיאוגניה"

שאלה: כיצד נקראים היצורים שיש להם רק עין אחת?
תשובה: קיקלופים

שאלה: מתי הופיעו בארץ מפלצות בעלות מאה זרועות לפי הסיודוס?
תשובה: המאה ה-8 לפנה"ס
ספוטיפיי

ספוטיפיי מספק תוכן המוגן בניהול זכויות דיגיטלי ומגיע מחברות תקליטים וחברות מדיה. ספוטיפיי זמין ברוב אירופה, אמריקה, אוסטרליה, ניו זילנד ובחלקים מאסיה. השירות זמין לרוב המכשירים המודרניים כולל מחשבי Windows, macOS, Linux וגם סמארטפונים וטאבלטים המריצים iOS ו-Android. ניתן לדפדף ולחפש מוזיקה לפי אמן, אלבום, ז'אנר, רשימת השמעה או חברת תקליטים. משתמשים יכולים ליצור ולערוך רשימות השמעה עם משתמשים אחרים ולשתף אותם במדיה חברתית. נכון למרץ 2022, מאפשר ספוטיפיי גישה לכ־80 מיליון קובצי שמע, ויש לשירות למעלה מ־180 מיליון מנויי פרימיום.

שאלה: באיזו שנה הוקם ספוטיפיי?
תשובה: 2022

שאלה: כמה הורדות יש לספוטיפיי?
תשובה: 180 מיליון

שאלה: לכמה קובצי שמע ישנה גישה למשתמשי ספוטיפיי נכון למרץ 2022?
תשובה: לכ־80 מיליון קובצי שמע

שאלה: לפי אילו פרמטרים ניתן לחפש מוזיקה בספוטיפיי?
תשובה: לפי אמן, אלבום, ז'אנר, רשימת השמעה או חברת תקליטים

שאלה: מה מספק שירות ספוטיפיי?
תשובה: תוכן המוגן בניהול זכויות דיגיטלי ומגיע מחברות תקליטים וחברות מדיה

שאלה: כמה מנויי פרימיום יש לספוטיפיי?
תשובה: למעלה מ־180 מיליון מנויי פרימיום

שאלה: היכן זמין ספוטיפיי?
תשובה: ברוב אירופה, אמריקה, אוסטרליה, ניו זילנד ובחלקים מאסיה
מוסר

הגדרות שונות מתייחסות להיבטים שונים של מוסר – אישיים, דתיים וחברתיים. ניתן לחלק באופן גס את ההגדרות לאלה המתייחסות למוסר כתופעה אנושית (מוסר יחסי), לבין אלה המתייחסות אליו כתופעה על-אנושית (מוסר מוחלט או מוסר אוניברסלי). לפי גישות מסוימות, הפרט מפתח יכולת חשיבה המאפשרת לו בחירה בין ערכים ואלטרנטיבות התנהגותיות – מוסריות יותר ופחות. פרויד הגדיר מוסר באורח כללי ומעורפל עם דגש על תחומי התנהגות מינית ותוקפנית. בהתייחס להיבטים החברתיים מוסר הוא המאמץ להסדיר את היחסים והמעשים בין אדם לאדם, בין אדם לחברה, בין אדם וחברה לקנייניהם ובצורה מופשטת יותר, בין אדם למצפונו והכרתו. אמיל דורקהיים טען כי מוסריות היא "סך כל כללים קבועים שנקבעו על פי החברה". ההתפתחות המוסרית נחקרה על ידי ז'אן פיאז'ה וגם על ידי ממשיך דרכו לורנס קולברג.

שאלה: מה נותן לפרט את היכולת לבחור בין הערכים השונים?
תשובה: יכולת חשיבה

שאלה: מי המשיך את מחקרו של ז'אן פיאז'ה בנושא ההתפתחות המוסרית?
תשובה: לורנס קולברג

שאלה: איך ניתן להגדיר חוסר מוסר?
תשובה: תופעה על-אנושית
תסיסה

התסיסה מוגדרת לעיתים כסוג של נשימה אל-אווירנית. ההבדל בין השתיים הוא שבנשימה (אווירנית ואל-אווירנית כאחד) זקוק הייצור לקולט אלקטרונים חיצוני. הפקת אנרגיה בכל היצורים החיים מבוססת על מעבר אלקטרונים בין תרכובות שונות (ראו: מטבוליזם); בנשימה מועברים האלקטרונים אל תרכובת כלשהי הנקלטת מהסביבה (לדוגמה: בבעלי חיים ובשאר היצורים האווירניים התרכובת קולטת האלקטרונים היא חמצן (O2); זוהי הסיבה שבעלי חיים אינם מסוגלים לחיות ללא חמצן). בתסיסה אין צורך בקולט אלקטרונים חיצוני. התרכובת שתורמת את האלקטרונים (תרכובת זו היא למעשה המזון שממנו מתקיים הייצור) משמשת גם, לאחר שינויים קלים, כקולט האלקטרונים.

שאלה: איזו תרכובת קולטת אלקטרונים נמצאת אצל יצורים שאינם אווירנים?
תשובה: חמצן

שאלה: איזו תרכובת קולטת אלקטרונים בבעלי חיים?
תשובה: חמצן

שאלה: כיצד ניתן להגדיר תסיסה?
תשובה: נשימה אל-אווירנית

שאלה: מהי התרכובת שתורמת את האלקטרונים?
תשובה: המזון שממנו מתקיים הייצור

שאלה: מהו המונח לאנרגיה שמופקת דרך מעבר אלקטרונים דרך תרכובות שונות?
תשובה: מטבוליזם

שאלה: מה צריכה הנשימה בניגוד לתסיסה?
תשובה: קולט אלקטרונים חיצוני
אריאנה גרנדה

ב-11 במרץ 2016, יצא באופן רשמי הסינגל הראשון מהאלבום השלישי שלה Dangerous Woman, שכך גם נקרא האלבום שיצא ב-20 במאי. השיר הגיע למקום ה-10 בבילבורד הוט 100 בשבוע הראשון ליציאתו (ומקום שמיני בשיאו) ובכך הפכה לזמרת הראשונה והיחידה בהיסטוריה ששלושת הסינגלים הראשונים משלושת אלבומיו הראשונים של זמר מגיעים לעשרת הגדולים של מצעד הבילבורד בשבוע הראשון ליציאתם, האלבום Dangerous Woman מכר למעלה מ-175,000 עותקים בשבוע הראשון ליציאתו ואף על פי שהוא האלבום שמכר הכי הרבה בשבוע הראשון ליציאתו עד לאותה תקופה הוא הגיע למקום השני במצעד האלבומים בילבורד 200.

שאלה: כמה עותקים נמכרו מהאלבום Dangerous Woman בשבוע הראשון לאחר ששוחרר?
תשובה: למעלה מ-175,000 עותקים

שאלה: באיזה תאריך יצא השיר Dangerous Woman?
תשובה: ב-11 במרץ 2016

שאלה: היכן הגיע האלבום Dangerous Woman למקום השני?
תשובה: מצעד האלבומים בילבורד 200

שאלה: איזה אלבום הגיע למקום הראשון במצעד האלבומים בילבורד 200?
תשובה: Dangerous Woman

שאלה: לאיזה מקום הגיע השיר Dangerous Woman בבילבורד הוט 100?
תשובה: למקום ה-10

שאלה: מתי היה השיר Dangerous Woman בשיאו?
תשובה: ב-11 במרץ 2016
מחשב

צורת המחשב הנפוצה ביותר איננה המחשב האישי, וגם לא הטלפון הנייד, אף על פי שמחשבים אלו נפוצים ביותר. המחשבים הנפוצים ביותר הם מיקרו־בקרים, שנמצאים במערכת משובצת מחשב. אלו הם מחשבים זעירים המשובצים במכונה אחרת ומשתלבים בפעולתה. מחשבים משובצים ניתן למצוא בטלפונים סלולריים, מצלמות דיגיטליות, מקלטי טלוויזיה, מערכות שמע, ממירי כבלים, תנורי מיקרוגל, וכן הלאה. מערכות מורכבות יותר כמו מכוניות, מטוסים, ומערכות נשק שונות מכילות לעיתים עשרות ואף מאות מיקרו בקרים. למעשה, גם המחשב האישי המודרני מכיל, בנוסף למעבד המרכזי שלו, עוד מספר מיקרו בקרים ייעודיים שאחראים על תת־מערכות ספציפיות כמו המקלדת, בקר התצוגה, בקר הרשת, ועוד.

שאלה: מה המחשב האישי מכיל מלבד מעבד?
תשובה: מספר מיקרו בקרים

שאלה: מהם מיקרו-בקרים?
תשובה: מחשבים זעירים המשובצים במכונה אחרת ומשתלבים בפעולתה

שאלה: כמה מיקרו בקרים ניתן למצוא במערכות מורכבות?
תשובה: עשרות ואף מאות

שאלה: כמה מיקרו בקרים אחראים על המקלדת?
תשובה: עשרות

שאלה: היכן נמצאים המחשבים הנפוצים ביותר?
תשובה: במערכת משובצת מחשב

שאלה: מה אחראים על המקלדת, בקר התצוגה ובקר הרשת?
תשובה: מיקרו בקרים
ערב הסעודית

מאז עלייתו של המלך עבדאללה בשנת 2005, קודמו רפורמות רבות במוסדות הדת, החינוך והמשפט. בעידוד בתו, הנסיכה עאדלה הידועה בפעילותה למען הנשים, הוכנסו שיעורי חינוך גופני לבתי הספר הציבוריים והפרטיים לבנות. כמו כן, הוקמו מועדוני ספורט ובריאות לנשים והותר לנשים להשתתף בתחרויות ספורט מקומיות ובינלאומיות. בשנת 2009 חנך המלך ליד העיר ג'דה אוניברסיטה למדעים ולטכנולוגיה, המיועדת לשני המינים הלומדים יחדיו. הדבר היווה חידוש עבור מערכת החינוך הסעודית, שפעלה עד אז על בסיס הפרדה מלאה בין גברים ונשים. נאמר אף כי באוניברסיטה החדשה סטודנטיות תוכלנה לנהוג בעצמן במכוניותיהן ברחבי הקמפוס. באוקטובר 2017 פרסם מלך סעודיה צו המתיר לנשים לנהוג.

שאלה: מתי נפתחה האוניברסיטה הראשונה בסעודיה בה לומדים שני המינים יחד?
תשובה: בשנת 2009

שאלה: מתי לראשונה השתתפו נשים סעודיות בתחרויות ספורט בינלאומיות?
תשובה: בשנת 2005

שאלה: מי תמכה בהכנסת שיעורי חינוך גופני לבנות בבתי ספר?
תשובה: הנסיכה עאדלה

שאלה: מתי החלו נשים לנהוג בקמפוס האוניברסיטה?
תשובה: 2017

שאלה: מתי עלה לשלטון המלך עבדאללה?
תשובה: בשנת 2005

שאלה: מיהו אביה של הנסיכה עאדלה?
תשובה: המלך עבדאללה

שאלה: היכן נפתחה האוניברסיטה המשולבת לשני המינים ב2009?
תשובה: ליד העיר ג'דה
הלהקה

הסרט, שמתרחש במהלך מלחמת ההתשה, מספר את סיפורה של להקה צבאית יוקרתית (התואמת את להקת הנח"ל במציאות). אל הלהקה מצטרפים שלושה חיילים חדשים. חברי הלהקה הוותיקים מקבלים את פניהם בקבלת פנים צוננת הכוללת התבדלות מהם, התנכלות, החרמה וזאת בהתאם למסורת הנהוגה עם מצטרפים חדשים. לאחר תקופת ההסתגלות של החיילים החדשים וכניסתה של הלהקה לשגרת הופעות, נודע למפקדי הלהקה כי הלהקה היא אחת מהמועמדות להופעה בטלוויזיה וכי ההכרעה תהיה על פי איכות הופעותיהם בימים הבאים. בתקופה זו נוצרים בלהקה סכסוכים ומתחים בין חבריה הוותיקים על רקע של כבוד ותפקידי סולו, וזאת מתוך שאיפה ורצון מצד חברי הלהקה להצליח ולעורר התלהבות אצל אמרגנים לצורך עבודתם בתום השירות הצבאי. במקביל יוזמים מפקדי הלהקה (ובעיקר הבמאי) משטר חזרות ומשמעת נוקשים לנוכח ידיעתם אודות הסיכוי להופעה בטלוויזיה. כתוצאה מלחץ מפקדיהם ומהאווירה העכורה השוררת בלהקה, במהלך אחת מהחזרות, למיקי נשבר מהתנהגותו הבוטה של במאי הלהקה והיא שופכת עליו לבן, וכתוצאה מכך מעיפים את מיקי מהלהקה. לאחר מכן חברי הלהקה מכריזים על מרד כנגד הבמאי שלהם בתגובה לסילוקה של מיקי מהלהקה. מרד זה מגבש את חברי הלהקה אך גם מאיים על המשך קיומה, שכן המפקדים מחליטים לפרק את הלהקה. פקידת המפקד לא מספיקה להודיע לטלוויזיה על ביטול ההופעה, ובסופו של דבר, חוזרים בהם המפקדים מהחלטת הפירוק, וההופעה מתקיימת, עם מיקי שחוזרת ללהקה.

שאלה: על מה פקידת המפקד אמורה הייתה לספר לטלוויזיה?
תשובה: על ביטול ההופעה

שאלה: כמה אומנים היו מועמדים להופעה בטלוויזיה?
תשובה: שלושה

שאלה: מה נשפך על הבמאי של הלהקה על ידי מיקי?
תשובה: לבן

שאלה: כיצד נהוג בלהקה להתייחס לחברים חדשים?
תשובה: מקבלים את פניהם בקבלת פנים צוננת הכוללת התבדלות מהם, התנכלות, החרמה

שאלה: מה חברי הלהקה עשו בעקבות כך שמיקי סולקה?
תשובה: מכריזים על מרד כנגד הבמאי שלהם

שאלה: איך קוראים לבמאי של הלהקה?
תשובה: מיקי
עבדות בארצות הברית

מרד העבדים הנודע ביותר בתולדות ארצות הברית הוא "מרד נט טרנר" או "מרד סאות'המפטון". זו הייתה ההתקוממות הראשונה בה נהרגו גם אזרחים לבנים. המרד פרץ בווירג'יניה בשנת 1831 והתפשט למחוזות הסמוכים. המרד הונהג על ידי נט טרנר, עבד שחלם כי האל ייעד אותו להנהיג מרד עבדים נגד אדוניהם. המרד הביא למותם של כ-60 לבנים ולפחות כ-100 עבדים. זוהי ההתקוממות הגדולה ביותר שהתחוללה טרם מלחמת האזרחים בדרום ארצות הברית. טרנר שהורשע במשפט על הנהגת המרד, נידון למוות ונתלה. כמו כן, בעקבות המרד הוצאו להורג כ-56 עבדים שהואשמו גם הם בהצטרפות למרד.

שאלה: באיזו מדינה בארה"ב החל מרד סאות'המפטון?
תשובה: ווירג'יניה

שאלה: מה בסוף קרה לנט טרנר?
תשובה: נידון למוות ונתלה

שאלה: מי הנהיג את מרד סאות'המפטון?
תשובה: נט טרנר

שאלה: מאיזה גזע היו העבדים?
תשובה: לבנים

שאלה: כמה עבדים נהרגו במהלך מרד נט טרנק?
תשובה: כ-100

שאלה: באיזו שנה אירע מרד נט טרנר?
תשובה: 1831
התחממות עולמית

עלייה קטנה בגובה פני הים תהפוך מישורים המיושבים בצפיפות לבלתי ראויים ליישוב אדם. עלייה של ארבעה מטרים תשפיע על כמעט כל עיר חוף בעולם, עם פוטנציאל של השפעות משמעותיות על המסחר והכלכלה. לעת עתה, חוזה ה-IPCC עלייה של פחות ממטר אחד עד 2100, אבל הוא מזהיר גם כי התחממות עולמית במשך זמן זה עלולה להוביל לשינויים בלתי הפיכים במערכת הקרחונים העולמית ובסופו של דבר להפשרה של מספיק קרח שתעלה את גובה פני מי הים במטרים רבים במאה הבאה. הערכה היא כי עליית פני הים יכולה להשפיע על 200 מיליון בני אדם, בעיקר בווייטנאם, בנגלדש, סין, הודו, האיים המלדיביים, תאילנד, הפיליפינים, אינדונזיה ומצרים.

שאלה: מהי כמות המטרים המינימלית בה צריך לעלות פני הים על מנת להשפיע על עיר?
תשובה: ארבעה מטרים

שאלה: מהי תחזיתו של הIPCC לגבי כמות המטרים בה יעלו פני הים במאה הבאה?
תשובה: עלייה של פחות ממטר אחד

שאלה: מה עלול להיות הגורם להריסת מישורים מיושבים בצפיפות לישוב אדם?
תשובה: עלייה קטנה בגובה פני הים

שאלה: מה הייתה תחזיתו של הIPCC לגבי עליית פני הים?
תשובה: עלייה של פחות ממטר אחד עד 2100

שאלה: על מה עלולה עלייה בפני הים להשפיע?
תשובה: על המסחר והכלכלה

שאלה: מי חזה עלייה של פחות ממטר עד 2100?
תשובה: ה-IPCC

שאלה: כמה מטרים צריך פני הים לעלות על מנת להבטיח השפעה על עיר חוף?
תשובה: ארבעה מטרים
ארגנטינה

בעשורים הבאים ידעה ארגנטינה שנים רבות של שלטון רודני צבאי ושנים מועטות של שלטון אזרחי נבחר. החונטה הצבאית שהתחלפה מדי פעם במשטרים דמוקרטיים מושחתים גרמה לבעיות כלכליות קשות. תקופת הרודנות הצבאית האחרונה נפתחה ב-1976, בהפיכה צבאית נגד שלטונה של איסבל פרון, בה עלה לשלטון חורחה רפאל וידלה. בשנת 1982, לנוכח המשבר הכלכלי המחריף, פלש צבא ארגנטינה לאיי פוקלנד, השוכנים במרחק של כ-500 ק"מ מחופיה של ארגנטינה ונמצאים בריבונות הממלכה המאוחדת. בתגובה יצאה בריטניה בהנהגת מרגרט תאצ'ר למלחמת פוקלנד, שערכה עשרה שבועות, והביסה את הצבא הארגנטינאי. התבוסה הצבאית הצורבת זירזה את סיומה של הדיקטטורה הצבאית ב-1983, וחזרת המשטר הדמוקרטי, ברשות הנשיא ראול אלפונסין. אלפונסין התקשה להתמודד עם המשבר הכלכלי המתמשך ברפובליקה, וב-1989 התפטר והוחלף במועמד המפלגה הפרוניסטית, קרלוס מנם, שכיהן בתפקיד עד 1999. בשנות כהונתו של מנם הושגה יציבות כלכלית ובוצעו תהליכי הפרטה נרחבים של חברות ושירותים ציבוריים. עם זאת מתחת לפני השטח הצטברו לחצים כלכליים ושחיתות, שהביאו להתרסקות כלכלית ב-2002, ובעקבותיה הגיעה ארגנטינה לספה של פשיטת רגל. בעקבות המשבר נאלץ הנשיא פרננדו דה לה רואה להתפטר מתפקידו. התפטרות זו עוררה משבר חוקתי שבמהלכו הוחלפו ארבעה נשיאים בתוך 15 יום, ובסופם מונה אדוארדו דואלדה כנשיא. בבחירות שהתקיימו שנה אחר כך, ב-2003, נבחר נסטור קירשנר כנשיא. משנת 2003, תחת שלטונו של קירשנר, ולאחר תחת שלטונה של כריסטינה פרננדס דה קירשנר (אשתו), שנבחרה להחליפו ב-2007, כלכלת ארגנטינה התייצבה. באוקטובר 2011 נבחרה כריסטינה פרננדס דה קירשנר לקדנציה שנייה. ב-2015 נבחר מאוריסיו מאקרי לנשיא.

שאלה: היכן שוכנים איי פוקלנד?
תשובה: במרחק של כ-500 ק"מ מחופיה של ארגנטינה

שאלה: כיצד נפל שלטון איסבל פרון?
תשובה: בהפיכה צבאית

שאלה: מדוע פלשה בריטניה לאיי פוקלנד?
תשובה: לנוכח המשבר הכלכלי המחריף

שאלה: מה עשה מנם כדי ליצב את הכלכלה?
תשובה: תהליכי הפרטה נרחבים של חברות ושירותים ציבוריים

שאלה: במה התקשה אלפונסין?
תשובה: להתמודד עם המשבר הכלכלי המתמשך ברפובליקה

שאלה: מה גרם לחזרה של המשטר הדמוקרטי?
תשובה: התבוסה הצבאית הצורבת
ג'יימס בונד

על סדרת "ג'יימס בונד" נעשו מספר פרודיות, בהן הסרטים "האיש שלנו פלינט" בכיכובם של ג'יימס קובורן וגילה גולן משנת 1966 וסרט ההמשך "אני אוהב את פלינט" מ-1967, סדרת סרטי "אוסטין פאוורס" בכיכובו של מייק מאיירס, וסדרת סרטי "ג'וני אינגליש" בכיכובו של רואן אטקינסון. גם בישראל נעשו מספר פרודיות, בהן הסרטים "המוסד הסגור" ו"המוסד" של אלון גור אריה שכוללים מוטיבים רבים מסרטי בונד כולל פתיח מצולם מלוע קנה אקדח של צחי הלוי שלא מוצא את הנשק, פרק של "זהו זה!" הנושא את השם "ד"ר נו" בכיכובם של מוני מושונוב וגידי גוב ופרק שעוסק בבונד עצמו שבו בונד (גידי גוב) שב לשירות לאחר שהוא יוצא לפנסיה ונהיה סנילי על מנת להילחם ברשע בגילומה של אלקסיס מ"שושלת" (בכיכובו של דב גליקמן).

שאלה: מי לא מוצא את הנשק?
תשובה: צחי הלוי

שאלה: מתי יצא הסרט "המוסד"?
תשובה: 1967

שאלה: באיזה סרטים כיכב רואן אטקינסון?
תשובה: "ג\'וני אינגליש"

שאלה: מי היו כוכבי הסרט "האיש שלנו פלינט"?
תשובה: ג'יימס קובורן וגילה גולן

שאלה: באיזו שנה יצא הסרט "אני אוהב את פלינט"?
תשובה: 1967

שאלה: איך נקרא הפרק של "זהו זה!" שעוסק בבונד?
תשובה: "ד"ר נו"

שאלה: מי כתב את התסריט לפרק "ד"ר נו"?
תשובה: מוני מושונוב
מיקי מאוס

מיקי הופיע לראשונה כדמות מצוירת צבעונית ב"מצעד מועמדי בפרסים" (Parade of the Award Nominees) ב-1932, אבל רצועת הסרט נוצרה בשביל טקס פרסי האוסקר החמישי ולא יצא לאור. ההופעה הרשמית הראשונה של מיקי בסרט עם צבע הייתה ב-1935 עם "קונצרט הלהקה" (The Band Concert). שיטת הטכניקולור שימשה ליצירת הסרט. כאן מיקי מנצח על האופרה "וילהלם טל", אבל טורנדו סוחף את הלהקה. אומרים שהמנצח ארטורו טוסקניני כל כך אהב את הסרט הקצר הזה, כך שפעם הראשונה שראה את זה ביקש מהמקרין הקרנה נוספת. ב-1994, "קונצרט הלהקה" דורג כאנימציה השלישית בגודלה מכל הזמנים בסקר של מומחי אנימציה. הצביעה של מיקי ומעט עיצוב מחדש שלו, וולט החזיר את מיקי לפסגה שוב, ומיקי יגיע לשיא פופולריות שמעולם לא קרה לפני כן. גם ב-1935 וולט קיבל פרס מיוחד מליגת האומות על יצירת מיקי.

שאלה: מתי זכה מיקי לראשונה באוסקר?
תשובה: 1932

שאלה: באיזו שנה יצא הסרט "קונצרט הלהקה"?
תשובה: 1935

שאלה: איזה אסון טבע מתרחש ב"קונצרט הלהקה"?
תשובה: טורנדו

שאלה: באיזו שנה קיבל וולט דיסני פרס מיוחד מליגת האומות?
תשובה: 1935

שאלה: מי מנצח על הלהקה בסרט "קונצרט הלהקה"?
תשובה: ארטורו טוסקניני
פרומתאוס

פרומתאוס היה בנם של יַאפֶּטוֹס וקלימנה, אחיהם של אֶפּימֵתֶאוּס ("המבין לאחר מעשה"), אַטְלַס ומֶנוֹיְטִיוֹס, כולם משתייכים לקבוצת הטיטאנים. פרומתאוס הוא אביו של דוּקָלִיוֹן (להבדיל מִדוּקָלִיוֹן בנו של מִינוֹס). בעת מלחמת האלים האולימפיים בטיטאנים (הדור שקדם לאלים האולימפיים) לא ניצבו פרומתאוס ואחיו אפימתאוס לצד שאר הטיטאנים. פרומתאוס אף יעץ לאחיו הטיטאנים שלא להצטרף למלחמה. לאחר ניצחון האלים במלחמה, ביקש זאוס מפרומתאוס ומאפימתאוס לאכלס את העולם תחת מרותו, והעניק להם מתנות רבות למטרה זו: פרווה, טלפיים, כנפיים, מהירות ועוד. אפימתאוס השכיל לברוא בידיו המגושמות רק חיות. פרומתאוס עמל זמן רב, ולש מאדמה וממים יצור בדמות האלים - האדם. עד שסיים פרומתאוס את יצירת האדם, חילק אפימתאוס בפזיזותו את כל המתנות שקבל מזאוס. פרומתאוס רצה להגן על האדם חסר-הישע, ולכן העניק לו את האש. במקורות מוקדמים יותר מסופר כי פרומתאוס ואפימתאוס נצטוו לחלק מתנות ליצורים שנבראו קודם לכן. לפי גרסה זו, חילק אפימתאוס את המתנות בעצמו, ולאחר שראה פרומתאוס שלאדם לא נותר דבר, הוא העניק לאדם את האש.

שאלה: מה העניק פרומתאוס לאדם?
תשובה: את האש

שאלה: איך נקרא בנו של מינוס?
תשובה: דוּקָלִיוֹן

שאלה: אלו אלים קדמו לאלים האולימפיים?
תשובה: טיטאנים

שאלה: היכן שורטטה מפת העולם העתיק?
תשובה: אַטְלַס
רבקה זהר

לאחר ההשתתפות בפסטיגל שבה זהר לארצות הברית, אך כעבור זמן קצר חזרה לגור בישראל. בדצמבר 1986 השתתפה זהר פעם נוספת בפסטיגל עם השיר "חלקת אלוהים", שאותו כתב יורם טהרלב, הלחינה נורית הירש, ועיבד אלדד שרים. גם שיר זה זכה במקום הראשון בפסטיגל. השירים "הדרך אל הכפר" ו"חלקת אלוהים" הופיעו באלבומה של זהר "עבריה", שיצא ב-1987, ומתוכו התפרסמו גם השירים "הלאה" (קובי לוריא/יצחק קלפטר), "דרך מוצא" (זאב טנא/מיקי גבריאלוב) ו"רגע ניצחון" (רחל שפירא/נחום היימן). באלבום נכללה גם גרסתה של זהר לשירה של להקת הנשמות הטהורות "היורדת". את רוב השירים באלבום עיבד שם טוב לוי, שגם הלחין שלושה מהם, ביניהם השיר "מעמיד פנים" (יעקב גלעד/שם טוב לוי).

שאלה: איזה שיר של להקת הנשמות הטהורות שרה זהר?
תשובה: "היורדת"

שאלה: איזה שיר שרה זהר בפסטיגל בדצמבר 1986?
תשובה: "חלקת אלוהים"

שאלה: מתי יצא האלבום "עבריה"?
תשובה: ב-1987

שאלה: מתי זהר שבה לישראל?
תשובה: בדצמבר 1986

שאלה: מי כתב את השיר "הדרך אל הכפר"?
תשובה: יורם טהרלב

שאלה: מי כתב את השיר "חלקת אלוהים"?
תשובה: יורם טהרלב
סלינה גומז

גומז הוציאה את אלבום האולפן השני שלה, Revival ב-9 באוקטובר 2015. האלבום זכה לתגובות חיוביות מצד המבקרים, אשר שיבחו את הפקת האלבום ואת התוכן הלירי. האלבום הגיע למקום הראשון בבילבורד 200, עם מכירות בשבוע הראשון של 117,000 אלבומים, שיא מכירות שבועי של גומז. "Same Old Love" יצא כסינגל השני מהאלבום, וזכה להצלחה דומה לשל סינגל הבכורה. "Hands to Myself" היה הסינגל השלישי מהאלבום. גומז עשתה תפקיד קמע בסרט מכונת הכסף, אשר יצא ב-11 בדצמבר על ידי סרטי פרמאונט. היא הייתה האורחת המוזיקלית ב-23 ינואר 2016 בפרק של סאטרדיי נייט לייב, בכיכובה של רונדה ראוזי. מאוחר יותר, ב-3 במאי 2016, הוציאה את הסינגל הרביעי והאחרון מתוך האלבום, "Kill Em with Kindness".

שאלה: כיצד תיארו המבקרים את תוכן אלבומה השני של גומז?
תשובה: לירי

שאלה: כמה מכר אלבומה של גומז REVIVAL בסה"כ?
תשובה: 117,000

שאלה: איך נקרא הסינגל הראשון ששוחר מאלבומה השני של גומז?
תשובה: Same Old Love

שאלה: איך נקרא אלבומה של גומז שיצא באוקטובר 2015?
תשובה: Revival

שאלה: מתי התארחה גומז ב SNL?
תשובה: 23 ינואר 2016

שאלה: מה חשבו המבקרים על אלבומה של גומז REVIVAL?
תשובה: זכה לתגובות חיוביות

שאלה: כמה אלבומים נמכרו בשבוע הראשון ליציאת REVIVAL?
תשובה: 117,000
שיער

בנובמבר של שנת 1989 קבל מוזיאון השואה בוושינגטון, משלוח של חפצים מאושוויץ ביניהם קופסה עם שיער אנוש, עובדי המוזיאון מספרים שבתחילה התייחסו לזה כאל עוד פריט לתצוגה, הוועד המנהל את המוזיאון ניהל שתי ישיבות על השיער הזה. אנשים טענו שזה לא רק מוצג כי שיער אנוש אינו רק מה שנשאר מהגוף אלא שיער הוא גם חלק מהאישיות של האדם. חלק מאנשי הוועד חשבו שיש להציג את השיער כעדות לדורות הבאים וחלק מאנשי הוועד בעיקר נשים ניצולות בעצמן התנגדו לתצוגת השיער, בטענה שאולי יש שם שיער של קרובים. בסופו של דבר הוועד החליט להציג צילום גדול של ערימות השיער באושוויץ.

שאלה: באיזו שנה התקבל במוזיאון השואה בוושינגטון שיער אנוש?
תשובה: 1989

שאלה: מה הוחלט ביחס להצגת השיער במוזיאון השואה בוושינגטון?
תשובה: להציג צילום גדול של ערימות השיער באושוויץ

שאלה: כמה ישיבות נוהלו ביחס להצגת שיער אנושי במוזיאון?
תשובה: שתי ישיבות

שאלה: מאיזה מחנה ריכוז הגיע השיער למוזיאון השואה בוושינגטון?
תשובה: אושוויץ

שאלה: באיזה חודש קיבל מוזיאון השואה בוושינגטון שיער אנוש?
תשובה: נובמבר
ארץ ישראל

ארץ ישראל מיושבת ברציפות מן התקופה הפרה-היסטורית. בשל מיקומה הגאוגרפי סמוך ליבשת אפריקה, אשר בה התרחשה האבולוציה של האדם, שימשה ארץ-ישראל כפרוזדור טבעי לנדידת בני-אדם קדמונים לאסיה ואירופה. כמה מן האתרים הארכאולוגים העתיקים בעולם מחוץ לאפריקה, בגיל של עד מיליון וחצי שנים לפני זמננו, התגלו בארץ-ישראל. תושבי אתרים אלו היו ציידים-לקטים שהשתייכו ככל הנראה למין הומו ארקטוס, והותירו אחריהם כלי-אבן רבים מן התרבות האשלית. בתקופה הפלאוליתית התיכונה, כ-250 עד 45 אלף שנים לפני זמננו, חי בארץ-ישראל האדם המודרני לצד האדם הניאנדרטלי. בתקופה זאת מערות הכרמל והגליל היו תחום התפוצה הצפוני ביותר בעולם של הראשון והדרומי ביותר של האחרון.

שאלה: היכן קרתה האבולוציה של האדם?
תשובה: אפריקה

שאלה: מי חיו בארץ ישראל בתקופה הפלאוליתית תיכונה?
תשובה: האדם המודרני לצד האדם הניאנדרטלי

שאלה: עד מתי חיו ציידים-לקטים בארץ ישראל?
תשובה: עד מיליון וחצי שנים לפני זמננו

שאלה: מאיזו תקופה ארץ ישראל נחשבת כמיושבת?
תשובה: הפרה-היסטורית

שאלה: לאיזה מין השתייכו תושבי האתרים הארכאולוגים העתיים שהתגלו בארץ ישראל?
תשובה: הומו ארקטוס

שאלה: איפה נוצר האדם הניאנדרטלי?
תשובה: סמוך ליבשת אפריקה

שאלה: מהו הגיל של האתרים הארכאולוגים העתיקים שהתגלו בארץ ישראל?
תשובה: עד מיליון וחצי שנים לפני זמננו